kalixlouiis/myanmar-wikipedia-corpus huggingface dataset:
အနီရောင်ကို ရွေးချယ်ရခြင်းမှာ နော့တင်ဟမ်ဖောရက်စ်အသင်းမှ ရယူခဲ့၍ ဖြစ်သည်။
ထောက်ပံ့သူများ အာဆင်နယ်အသင်း၏ ဝတ်စုံများကို ဘတ်ကာမှ ၁၉၃၀ ခုနှစ်မှ ၁၉၇၀ ခုနှစ်အထိ၊ အမ်ဘရိုမှ ၁၉၇၀ ခုနှစ်မှ ၁၉၈၆ ခုနှစ်အထိ၊ အဲဒီးဒတ်မှ ၁၉၈၆ မှ ၁၉၉၄ အထိ၊ နိုက်(Nike)မှ ၁၉၉၄ မှ၂၀၁၄ အထိ၊ ပူးမားမှ ၂၀၁၄ မှယနေ့အထိ ထုတ်လုပ်ခဲ့သည်။
ရင်ဘက်စပွန်ဆာများအဖြစ် JVC(၁၉၈၂-၁၉၉၉)၊ Sega (၁၉၉၉-၂၀၀၂)၊ O2 (၂၀၀၂-၂၀၀၆) နှင့် Emirates (၂၀၀၆-ယနေ့ထိ)တို့ ဖြစ်သည်။
အချိန်ကာလ Kit supplier Shirt sponsor၁၈၈၆-၁၉၃၀ None None၁၉၃၀-၁၉၇၀ Bukta ၁၉၇၁-၁၉၈၁ Umbro၁၉၈၁-၁၉၈၆ JVC၁၉၈၆-၁၉၉၄ Adidas၁၉၉၄-၁၉၉၉ Nike၁၉၉၉-၂၀၀၂ Dreamcast Sega၂၀၀၂-၂၀၀၆ O2၂၀၀၆-၂၀၁၄ Fly Emirates၂၀၁၄-ယနေ့ထိ Puma ပြောင်းလဲခဲ့သော ဝတ်စုံများ အကျဉ်းချုပ် First kits Second kits ကိုးကား Category:အာဆင်နယ် ဘောလုံးအသင်း။
300px|thumb|ဂျူပီတာနှင့် အတွင်းပိုင်း နေအဖွဲ့အစည်း၏ ဥက္ကာပျံများ၊ မုန့်လက်ကောက်ပုံစံရှိ ဥက္ကာခါးပတ်သည် ဂျူပီတာနှင့် အင်္ဂါဂြိုဟ်ပတ်လမ်းကြောင်းကြားတွင် တည်ရှိသည်။
ခါးပတ်အတွင်းရှိ ၁၂ ခုသော ထိပ်ဆုံး ဥက္ကာပျံများနှင့် ကျန်သောဥက္ကာပျံများကို ထုထည်အားဖြင့် နှိုင်းယှဉ်ကြည့်ပုံ 300px|thumb|ခါးပတ်အတွင်းရှိ အကြီးဆုံးမှာ စီးရပ်စ် ဖြစ်ပြီး ခါးပတ်၏ စုစုပေါင်းထုထည်သည် ပလူတိုထက် နည်းပါးကာ ပလူတို၏ဂြိုဟ်ရံလ ချာရွန်ထက် နှစ်ဆနီးပါးရှိသည်။
ပင်မ ဥက္ကာခါးပတ် သည် နေအဖွဲ့အစည်းရှိ ဂျူပီတာဂြိုဟ်နှင့် အင်္ဂါဂြိုဟ် ပတ်လမ်းကြားရှိ စက်ဝိုင်းလုံးပုံစံ ချပ်ပြားဖြစ်သည်။
ယင်းတွင် ဥက္ကာပျံများ သို့မဟုတ် ဂြိုဟ်ငယ်များကဲ့သို့သော ပုံစံအတည်တကျမရှိသည့် အရာဝတ္ထုများ တည်ရှိသည်။
ခါးပတ်အား အခြားသော ကမ္ဘာမြေအနီးရှိ ဥက္ကာပျံများ၊ ထရိုဂျင် ဥက္ကာပျံများနှင့် ကွဲပြားစေရန် ပင်မ ဥက္ကာခါးပတ်ဟု ခေါ်ဆိုသည်။
ခါးပတ်၏ ထုထည် ထက်ဝက်ခန့်ကို အကြီးဆုံး ဥက္ကာပျံများဖြစ်သော စီးရပ်စ်၊ ဗီစတာ၊ Pallas နှင့် Hygiea တို့က ပိုင်ဆိုင်ထားကြသည်။
ဥက္ကာ ခါးပတ်၏ စုစုပေါင်းထုထည်သည် လကမ္ဘာ၏ ၄%၊ ပလူတို၏ ၂၂%၊ ချာရွန်၏ ၂၂% နီးပါးခန့် ရှိသည်။
စီးရပ်စ်သည် ခါးပတ်၏ တစ်ခုတည်းသော ဂြိုဟ်ပုဖြစ်ပြီး အချင်းအားဖြင့် ၉၅၀ ကီလိုမီတာ ရှိကာ ဗီစတာ Pallas နှင့် Hygiea တို့မှာ ၆၀၀ ကီလိုမီတာအောက် ရှိကြသည်။
ကျန်သော ကိုယ်ထည်များမှာ ဖုန်မှုန်အရွယ်အစားခန့်မျှသာ တည်ရှိကြသည်။
ဥက္ကာ ခါးပတ်ရှိ အရာဝတ္ထုများသည် ပါးလွှာစွာ ပြန့်နှံ့တည်ရှိသောကြောင့် လူသားမဲ့ အာကာသယာဉ်များစွာတို့သည် ထိတိုက်မှုမရှိဘဲ ပျံသန်းခဲ့သည်။
သို့သော်လည်း ကြီးမားသော ဥက္ကာပျံများကြားတွင်ကား ထိတိုက်မှု ရှိလေသည်။
ဒီဆနိုးမီးယား () (ဂရိ: Δυσνομία) သည် ဂြိုဟ်ပု အဲရစ် (နေအဖွဲ့အစည်း၌ အကြီးဆုံး ဂြိုဟ်ပုဟု သိရှိထား)၏ ဂြိုဟ်ရံလဖြစ်ပြီး ၂၀၀၅ ခုနှစ်တွင် Michael E. Brown က ရှာဖွေတွေ့ရှိခဲ့သည်။
အချင်းအားဖြင့် ၇၀၀ ကီလိုမီတာဝန်းကျင်ရှိပြီး အဲရစ်အား ၁၅ ရက်ခန့်လျင် တစ်ပတ်နှုန်းဖြင့် လှည့်ပတ်လျက်ရှိသည်။
မှတ်စု ကိုးကား Category:ဂြိုဟ်ပုများ၏ ဂြိုဟ်ရံလများ။
အမ်ဘရီယယ် သည် ယူရေးနပ်စ်ဂြိုဟ်၏ လတစ်စင်းဖြစ်ပြီး ၁၈၅၁ အောက်တိုဘာ ၂၄ တွင် William Lassell ဆိုသူက အဲရီယယ်နှင့် တချိန်တည်း ရှာဖွေတွေ့ရှိခဲ့သည်။
အမ်ဘရီယယ်တွင် အဓိကအားဖြင့် ရေခဲများပါဝင်ပြီး ကျောက်စများဖြင့် ဖွဲ့စည်းထားသည်။
ယူရေးနပ်စ်ဂြိုဟ်၏ လများထဲတွင် အနက်ရောင် အသမ်းဆုံးဖြစ်ကာ မီးတောင်ပေါက်ဝများသည် ၂၁၀ ကီလိုမီတာအထိ ထိုးထွက်လျက်ရှိသည်။
အမ်ဘရီယယ်အား ၁၉၈၆ ဇန်နဝါရီလတွင် ဗွိုင်ယေဂျာ ၂ ဖြင့် တစ်ကြိမ်တည်းသာ အနီးကပ် လေ့လာခဲ့ရပြီး လမျက်နှာပြင်၏ ၄၀ ရာခိုင်နှုန်းကို ဖော်ထုတ်နိုင်ခဲ့သည်။
ပရိုသီးစ် () သည် နက်ပကျွန်းဂြိုဟ်၏ ဒုတိယအကြီးဆုံး ဂြိုဟ်ရံလဖြစ်ပြီး အကြီးဆုံး အတွင်းပိုင်းလဖြစ်သည်။
၁၉၈၉ ခုနှစ်တွင် ဗွိုင်ယေဂျာ ၂ မှ ရှာဖွေတွေ့ရှိခဲ့ပြီး ဂရိဒဏ္ဍာရီလာ ပင်လယ်နတ်ဘုရား Proteus ကိုအစွဲပြု၍ မှည့်ခေါ်ခြင်းဖြစ်သည်။
ရေခဲကိုယ်ထည် ၄၀၀ ကီလိုမီတာဖြင့် လွှမ်းခြုံထားသော်လည်း ပရိုသီးစ်၏ ပုံစံသည် လုံးဝိုင်းသည့်ပုံစံမှ အနည်းငယ် သွေဖည်သည်။
သဘာဝအရောင်မှာ နက်မှောင်လျက်ရှိပြီး မျက်နှာပြင်၌ ချိုင့်ဝှမ်းများလည်း တည်ရှိသည်။
မိခင်ဂြိုဟ် လှည့်ပတ်သည့် လားရာအတိုင်း လှည့်ပတ်သောကြောင့် ပရိုသီးစ်၏ မျက်နှာပြင်တစ်ခြမ်းသည် နက်ပကျွန်းဂြိုဟ်ဘက်သို့ အစဉ်မျက်နှာမူလျက် ရှိသည်။
ဓာတ်ပုံ မှတ်စု ကိုးကား Category:နက်ပကျွန်းဂြိုဟ်၏ ဂြိုဟ်ရံလများ။
အာယပီသပ်စ် () (; ) သည် စနေဂြိုဟ်၏ တတိယမြောက် အကြီးဆုံး ဂြိုဟ်ရံလတစ်စင်းဖြစ်ပြီး နေအဖွဲ့အစည်း၌ ၁၁ ခုမြောက် အကြီးဆုံးဖြစ်သည်။
The moons more massive than Iapetus are: the Moon, the 4 Galilean moons (Ganymede, Callisto, Io, and Europa), Titan, Rhea, Titania, Oberon, and Triton. See JPLSSD. ၂၀၀၇ ခုနှစ်တွင် ကာစီနီမှ ဂြိုဟ်ရံလ၏ ၄ ပုံ ၃ ပုံခန့်ကို လေ့လာနိုင်ခဲ့သည်။
၁၆၇၁ ခုနှစ်တွင် Giovanni Domenico Cassini ဆိုသူက ရှာဖွေတွေ့ရှိခဲ့သည်။
ဧကူပေါသထိကာထေရီ သည် မြတ်စွာဘုရား၏ သာသနာတော်ရှိ ရဟန်းမိန်းမတစ်ပါး ဖြစ်သည်။
ဧကူပေါသထိကာထေရီသည် အိုးရွက်သည်မ ဖြစ်ခဲ့၏။
နေထိုင်ရာမြို့ဖြစ်သည့် ဗန္ဓုမတီမြို့တွင် ဗန္ဓုမာမည်သော မင်းသည် ဥပုသ်ဆောက်တည်လျက် ရှိသည်ကို မြင်၏။
ထို့သို့ မြင်ပြီးနောက် အိုးရွက်သည်မသည်လည်း ဥပုသ်ဆောက်တည်ခဲ့လေသည်။
ထိုသို့ ဥပုသ်ဆောက်တည်ခဲ့သည့် ကုသိုလ်ကံကြောင့် သေလွန်သည့်အခါ တာဝတိံသာ နတ်ပြည်သို့ ရောက်ခဲ့၏။
ခြောက်ဆယ့်လေးယောက်သော နတ်မင်းတို့၏ မိဖုရား ဖြစ်ခဲ့၏။
ခြောက်ဆယ့်သုံးယောက်သော စကြဝတေးမင်းတို့၏ မိဖုရား ဖြစ်ခဲ့၏။
ဤဘဝတွင် ခုနစ်နှစ်အရွယ်တွင် ရဟန်းပြု၍ လခွဲမရောက်မီပင် အရဟတ္တဖိုလ်သို့ ရောက်ရှိခဲ့သည်။
ထိုသို့ ဥပုသ်ပြုခဲ့သော ဘဝမှ စ၍ ဧကူပေါသထိကာထေရီသည် မကောင်းသူတို့ ရောက်ရှိရာ ဒုဂ္ဂတိ ဘဝသို့ မရောက်ခဲ့ရပေ။
နီရီး သည် နက်ပကျွန်းဂြိုဟ်၏ တတိယမြောက် အကြီးဆုံး ဂြိုဟ်ရံလဖြစ်ပြီး ကြီးမားသော စက်ဝိုင်းပတ်လမ်းကြောင်းရှိသည်။
၁၉၄၉ ခုနှစ်တွင် ဂျရတ် ကိုင်းပါးမှ ဒုတိယမြောက် ရှာဖွေတွေ့ရှိခဲ့သည့် လတစ်စင်းလည်းဖြစ်သည်။
ယင်းသည် ဗွိုင်ယေဂျာ ၂ မရောက်ခင်ထိ နောက်ဆုံး တွေ့ရှိခဲ့သော ဂြိုဟ်ရံလဖြစ်သည်။
နက်ပကျွန်းဂြိုဟ်အား ပျမ်းမျှ ၅၅၁၃၄၀၀ ကီလိုမီတာမှ နက်ပကျွန်း၏ လှည့်ပတ်မှုနှင့် ဆန့်ကျင်ဘက်သို့ လှည့်ပတ်လျက်ရှိသည်။
ဤကဲ့သို့ ပုံမှန်မဟုတ်သော ပတ်လမ်းသည် ထရီတွန် ရောက်လာပြီးမှ ကစဉ်းကလျား ဖြစ်ပွားဟန်တူသည်။
၂၀၁၆ ခုနှစ်တွင် ကပ်ပလာ အာကာသ တယ်လီစကုပ်မှ လေ့လာချက်အရ နက်ပကျွန်းအား တစ်ပတ် လှည့်ပတ်မိရန် နီရီး၏ ဂြိုဟ်ပတ်လမ်း ကြာမြင့်ချိန်မှာ ၁၁ နာရီကျော်ဖြစ်သည်။
သဘာဝ ဂြိုဟ်တု သို့မဟုတ် လ သည် ဂြိုဟ် သို့မဟုတ် ဂြိုဟ်ငယ်များကို လှည့်ပတ်နေသည့် နက္ခတ္တဆိုင်ရာ အရာဝတ္ထုများ ဖြစ်ကြသည်။
နေအဖွဲ့အစည်းတွင် ဂြိုဟ်ဆိုင်ရာ ဂြိုဟ်တုစနစ် ၆ ခု ပါဝင်ပြီး သဘာဝဂြိုဟ်တု ၁၈၅ စင်းနှင့် ဂြိုဟ်ငယ် ၄ စင်းရှိကာ ယင်းတို့၌လည်း သဘာဝ ဂြိုဟ်တု ရှိကြသည်။
၂၀၁၆ ခုနှစ်အရ ဂြိုဟ်ငယ်များရှိ လအစင်းပေါင်း ၃၀၀ ကျော် ရှိလေသည်။
ကမ္ဘာနှင့် လကမ္ဘာတို့သည် လကမ္ဘာထုထည်နှင့် ကမ္ဘာထုထည်တို့၏ အချိုးအားဖြင့် တွက်ကြည့်ရသော် အခြားသော သဘာဝ ဂြိုဟ်တုများထက် တမူထူးခြားသည်။
လကမ္ဘာသည် ကီလိုမီတာ ၃၄၇၄ (၂၁၅၈ မိုင်) ရှိပြီး ကမ္ဘာ့ထုထည်၏ ၀.၂၇ ရာခိုင်နှုန်း ရှိလေသည်။
၁၅၄၃ ခုနှစ် မတိုင်ခင်ထိ လကမ္ဘာအား ဂြိုဟ်တစ်ခုအဖြစ် ယူဆခဲ့ကြသည်။
မြင်ကွင်း အကျဉ်းချုပ် ကိုးကား Category:ဂြိုဟ်ရံလများ။
အာဆီယံဘောလုံးအဖွဲ့ချုပ် (; အတိုကောက် AFF) သည် အာရှ ဘောလုံးအဖွဲ့ချုပ်၏ လက်အောက်ရှိ ဘောလုံးအဖွဲ့ချုပ်ခွဲတစ်ခု ဖြစ်သည်။
အာဆီယံဒေသကို ဗဟိုပြုကာ ၁၉၈၄ ခုနှစ်တွင် ဘရူနိုင်း၊ အင်ဒိုနီးရှား၊ မလေးရှား၊ ဖိလစ်ပိုင်၊ စင်ကာပူနှင့် ထိုင်းနိုင်ငံများဖြင့် စတင်တည်ထောင်ခဲ့သည်။
အာဆီယံမှာ အရှေ့တောင်အာရှနိုင်ငံများအသင်းဟု ဆိုသော်လည်း အရှေ့တီမောနှင့် ဩစတြေးလျတို့လည်း အဖွဲ့ချုပ်တွင် ပါဝင်သည်။
၁၉၉၆ ခုနှစ်တွင် ကမ္ဘောဒီးယား၊ လာအို၊ မြန်မာနှင့် ဗီယက်နမ်တို့ ပါဝင်လာသည်။
၂၀၀၄ တွင် အရှေ့တီမော၊ ၂၀၁၃ တွင် ဩစတြေးလျတို့ အသီးသီး ပါဝင်လာသည်။
၁၉၉၆ တွင် ထိုစဉ်က တိုက်ဂါးဖလားဟု လူသိများသော အရှေ့တောင်အာရှချန်ပီယံရှစ်ဘောလုံးပြိုင်ပွဲ (AFF Championship) ကို စတင်ကျင်းပခဲ့သည်။
သမိုင်းကြောင်း ဂျကာတာတွင်ပြုလုပ်သော မူလတည်ထောင်အဖွဲ့ဝင်၆နိုင်ငံ (ဘရူနိုင်း၊ အင်ဒိုနီးရှား၊ မလေးရှား၊ ဖိလစ်ပိုင်၊ စင်ကာပူနှင့် ထိုင်းနိုင်ငံ) အစည်းအဝေးမှအစပြု၍ အာဆီယံဘောလုံးအဖွဲ့ချုပ်ကို ၁၉၈၄ခုနှစ် ဇန်နဝါရီလ ၃၁ရက်နေ့တွင် စတင်တည်ထောင်ခဲ့သည်။
ဘောလုံးအဖွဲ့ချုပ်ကိုတည်ထောင်ဖြစ်ခဲ့သည့်အစီအစဉ်ဖြစ်လာရခြင်းမှာ ၁၉၈၂ခုနှစ်က ဘန်ကောက်မြို့တွင်ကျင်းပသော တိုက်ခွဲငယ်ဘောလုံးအဖွဲ့ချုပ်ထူထောင်ရေး ကနဦးအစည်းအဝေးမှ စတင်ဖြစ်ပေါ်လာခဲ့သည်။
ထိုအစည်းအဝေးသို့ ဟမ်ဇာ အဘူစာမား၊ ပီတာ ဗယ်လက်ပန်၊ ဟမ်း ပန်ဒလာကီ၊ ဖာနန်ဒို ဂျီ.အယ်ဗာရက်၊ ပီစစ် ငန်ပန်နစ်၊ တျိုချောင်တီးနှင့် ရပ်ဘွန်ချွမ်းတို့တက်ရောက်ခဲ့ကြသည်။
အာဆီယံဘောလုံးအဖွဲ့ချုပ် ရုံးချုပ်မှာ မလေးရှားနိုင်ငံ ဆလန်ဂေါပြည်နယ် ပီတလင်း ဂျာယားမြို့တွင်တည်ရှိသည်။
ဥက္ကဋ္ဌများ ဥက္ကဋ္ဌ တာဝန်ထမ်းနှစ် အိတ်ချ်.ကာဒိုနို၁၉၈၄–၁၉၉၄ ဗီဂျစ် ကတ်ကော၁၉၉၄–၁၉၉၆ တန်ကူ တန် စရီဒါတို' ဆယ်ရီအာမက် ရစ်သာအူဒင်၁၉၉၆–၁၉၉၈ စူလ်တန်ဟာဂျီ အာမက်ရှား၂၀၀၇–၂၀၁၉ ဗိုလ်ချုပ် ကီအတ် စာမတ်၂၀၁၉–၂၀၂၃ အဖွဲ့ဝင်များ AFFတွင် အဖွဲ့ဝင်၁၂နိုင်ငံပါဝင်ပြီး အားလုံးမှာ အာရှ ဘောလုံးအဖွဲ့ချုပ်၏ လက်အောက်ရှိ ဘောလုံးအဖွဲ့ချုပ်များပင်ဖြစ်သည်။
ကုဒ် အဖွဲ့ချုပ် ပါဝင်သည့်ခုနှစ်AUS ၂၀၁၃BRU ၁၉၈၄ CAM ၁၉၉၆IDN ၁၉၈၄LAO ၁၉၉၆MAS ၁၉၈၄MYA မြန်မာ ၁၉၉၆PHI ၁၉၈၄ SIN ၁၉၈၄THA ၁၉၈၄TLS ၂၀၀၄VIE ၁၉၉၆ ယှဉ်ပြိုင်မှုများ နိုင်ငံတကာ အာဆီယံ​ဆူဇူကီးဖလား(AFF Championship) နှင့် အာဆီယံအမျိုးသမီးချန်ပီယံရှစ်ပြိုင်ပွဲ (AFF Women's Championship ) တို့ကို ၂ နှစ်တစ်ကြိမ် ကျင်းပပြီး အာဆီယံ၏ ချန်ပီယံအဖြစ် သတ်မှတ်သည်။
ဖူဆယ်ဘောလုံး၊ ကမ်းခြေဘောလုံး၊ အသက်အရွယ်အလိုက် ယူ-၁၆၊ ယူ-၁၉၊ယူ-၂၃ စသည့် အမျိုးသား၊ အမျိုးသမီးဘောလုံးပွဲများကိုလည်း ကျင်းပလေ့ရှိသည်။
ကလပ် ဘောလုံးကလပ်အသင်းများအတွက် ပြိုင်ပွဲအဖြစ် မဲခေါင်ကလပ်ချန်ပီယံရှစ်ကို ၂၀၁၄ မှစ၍ မဲခေါင်မြစ်ဖြတ်သန်းစီးဆင်းရာ နိုင်ငံ ၆ နိုင်ငံအနက် ၅ နိုင်ငံ (ကမ္ဘောဒီးယား၊လာအို၊မြန်မာ၊ထိုင်း နှင့် ဗီယက်နမ်) ယှဉ်ပြိုင်ကြသည်။
ထို့အပြင် အာဆီယံဖူဆယ်ကလပ်အသင်းများပြိုင်ပွဲ (AFF Futsal Club Championship)ကိုလည်း နှစ်စဉ် ကျင်းပလေ့ရှိသည်။
လက်ရှိချန်ပီယံများ အဆင့်သတ်မှတ်ချက်များ အမျိုးသားလက်ရွေးစင်အသင်းများ အဆင့်သတ်မှတ်ချက်များ ကို ကမ္ဘာ့ဘောလုံးအဖွဲ့ချုပ် မှ တွက်ချက်သည်။
AFCFIFAနိုင်ငံအမှတ်+/−4431436 215961232 2201161165 2241261131 2261381084 2321591009 9331601005 134162999 936169988 441188912 443193904 144200879 5 Last updated 14 June 2019 ထိပ်သီးအမျိုးသားလက်ရွေးစင်အသင်းများ Elo အဆင့်သတ်မှတ်ချက် အဆင့်သတ်မှတ်ချက်များ ကို အီလို ဝက်ဘ်ဆိုဒ်မှ တွက်ချက်သည်။
AFFAFCEloနိုင်ငံအဆင့်သတ်မှတ်ချက်+/−*14481673 42151111370 83201291326 174331541224 75241721131 26321731127 273417711068261861054936204839 71041222689 111442276371243229619 Last updated 24 June 2019 *အဆင့်ပြောင်းလဲမှုများမှာ www.eloratings.net မှ ၃လတာ အဆင့်ပြောင်းလဲမှုများကို အခြေခံ၍သတ်မှတ်သည်။
အမျိုးသမီးလက်ရွေးစင်အသင်းများ အဆင့်သတ်မှတ်ချက်များ ကို ကမ္ဘာ့ဘောလုံးအဖွဲ့ချုပ်မှ တွက်ချက်သည်။
AFCFIFAနိုင်ငံအမှတ်+/−1719636351657 37391596 110451511 1 1367136918901238 219941222 2251281089 4**N/A**N/A **N/A နောက်ဆုံးပြင်ဆင်ချိန်: ၂၇ရက် မတ်လ ၂၀၂၀ * ဖီဖာမှတရားဝင်အဆင့်သတ်မှတ်ထားသောအသင်းများနှင့် မကစားခဲ့သည်မှာ ငါးပွဲထက်ကျော်လွန်နေ၍ (သို့) ၁၈လကျော်တိုင်အောင်မကစား၍ အဆင့်သတ်မှတ်ချက်မရတေ့ာပါ။
ထိပ်သီးအမျိုးသမီးလက်ရွေးစင်အသင်းများ ပေးအပ်သောဆုများ အာဆီယံဘောလုံးအဖွဲ့ချုပ်၏ဆုပေးပွဲများကို ၂ နှစ်တစ်ကြိမ် ကျင်းပသည်။
အာဆီယံချစ်ကြည်ရေးဆု နှစ် လက်ခံရရှိသူ၂၀၁၃ စူလ်တန်ဟာဂျီ အာမက်ရှား၂၀၁၆ ဦးဇော်ဇော် AFF အကောင်းဆုံးအဖွဲ့ချုပ်ဆု နှစ် အဖွဲ့ချုပ်၂၀၁၃ မြန်မာ၂၀၁၅ မြန်မာ၂၀၁၇ ဗီယက်နမ်၂၀၁၉ အင်ဒိုနီးရှား AFF အကောင်းဆုံးလက်ရွေးစင်အသင်းဆု နှစ်လက်ရွေးစင်အသင်း (အမျိုးသား)လက်ရွေးစင်အသင်း (အမျိုးသမီး)၂၀၁၃၂၀၁၅၂၀၁၇၂၀၁၉ AFF အကောင်းဆုံးကစားသမားဆု (အမျိုးသား) နှစ်အမည်ကလပ်2013 ရှာရီးလၲ အီရှတ်ခ် LionsXII2015 ချာနာသစ် စုန်ခရာစင် ဘီအီးစီ တယ်ရိုဆာစနာ2017 ချာနာသစ် စုန်ခရာစင် မွန်သောင်ယူနိုက်တက်2019 ငုယင်ကွမ်ဟိုင်း ဟနွိုင်း AFF အကောင်းဆုံးကစားသမားဆု (အမျိုးသမီး) နှစ်အမည်ကလပ်2013 ဒေါင်သီခူသရင် ဟိုချီမင်းစီးတီး I W.F.C. 2015 နီဆာ ရွန်ယန် မြောက်ဘန်ကောက်တက္ကသိုလ် 2017 ဝါရာပွန် ဘွန်စင်း ဘီဂျီ-ဘန်းဒစ်အေးရှား 2019 ပစ်စာမိုင်း ဆွမ်စိုင်း ချုံဘူရီအားကစားကျောင်း AFF အကောင်းဆုံးလူငယ်ကစားသမားဆု နှစ်အမည်ကလပ်2013 ကီယိုဗီယမ်ဖက် လစ်သီဒက် အက်ဇ်ရာ2015 အောင်သူ ရတနာပုံ2017 ဒွန်ဗန်ဟောင် ဟနွိုင်း2019 ဆူဖာနတ် မူအန်သာ ဘူရီရမ်ယူနိုက်တက် AFF အကောင်းဆုံးဖူဆယ်အသင်းဆု နှစ်ဖူဆယ်လက်ရွေးစင်အသင်း2013201520172019 ကိုးကား Category:အာဆီယံ ဘောလုံးအဖွဲ့ချုပ်။
သတင်းအချက်အလက်စီမံခန့်ခွဲခြင်းစနစ် (; အတိုကောက် MIS) သည် ဆုံးဖြတ်ချက်များ ချမှတ်ရာတွင်လည်းကောင်း၊ အဖွဲ့အစည်းတွင်းရှိ သတင်းအချက်လက်များကို ရယူဆန်းစစ်ပြီး မြင်သာထင်ရှားသည့် ပုံစံများဖြင့် ပြသရာတွင်လည်းကောင်း အသုံးပြုသည့်စနစ်ဖြစ်သည်။
သမိုင်း အသုံးအနှုန်းများ စီမံခန့်ခွဲခြင်း အမျိုးအစားများ Decision support systems (DSS) Executive information systems (EIS) Marketing information systems Accounting information systems Human resource management systems Office automation systems (OAS) School Information Management Systems (SIMS) Enterprise resource planning (ERP) .Bidgoli, Hossein, (2004). The Internet Encyclopedia, Volume 1, John Wiley & Sons, Inc. p. 707. Local Databases အကျိုးကျေးဇူး MIS အသုံးပြုခြင်းကြောင့် အောက်ပါအကျိုးကျေးဇူးများရရှိလာသည်။
(1995), Strategic Information Systems Planning: A Review, Information Resources Management Association International Conference, May 21–24, Atlanta. ကုမ္ပဏီအခြေအနေများကို သေချာသိရှိနိုင်သည်။
မိမိကုမ္ပဏီတွင်း လုပ်ငန်းစဉ်များ ပိုမိုကောင်းမွန်လာသည်။
ဖောက်သည်၏ လိုအပ်ချက်များကို သိရှိလာသည်။
ကိုးကား ပြင်ပလင့်ခ်များ Index of Information Systems Journals MIS Links (University of York) Executive Information Systems: Minimising the risk of development Central Michigan University – MSIS University of Alabama Birmingham – MSIS Northwestern University – MSIS Category:သတင်းအချက်အလက် စနစ်များ။
ကာဟိုကီယာ တောင်ပူစာ နိုင်ငံဆိုင်ရာ သမိုင်းဝင်ဒေသ သည် Pursell 205 ကိုလံဘီယံခေတ် မတိုင်မီက ဒေသရင်းအမေရိကန်လူမျိုးတို့၏ မြို့တော်တစ်ခု (၁၀၅၀ခုနှစ်-၁၃၅၀ ခုနှစ် အေဒီMunoz, Samuel E., Sissel Schroeder, David A. Fike, and John W. Williams 2014 A record of sustained prehistoric and historic land use from the Cahokia region, Illinois, USA. Geology 42(6): 499–502) ဖြစ်ပြီး ယနေ့ခေတ် အမေရိကန်ပြည်ထောင်စု မစ္စစ္စပီပြည်နယ် စိန့်လူးဝစ်မြို့၏ မစ္စစ္စပီမြစ် တစ်ဖက်ခြမ်းတွင် တည်ရှိသည်။
သမိုင်းဝင်ဒေသသည် အီလီနွိုင်းပြည်နယ် တောင်ပိုင်းတွင် တည်ရှိပြီး အိစ်စိန့်လူးဝစ်မြို့ နှင့် ကောလင်းဗီးလ် မြို့တို့ ကြားတွင် တည်ရှိသည်။
Cahokia Mounds Homepage; Map of the Site ထိုဒေသသည် ၂၂၀၀ ဧက (၈၉၀ ဟက်တာ) သို့မဟုတ် ၃.၅ စတုရန်းမိုင် ( ၉ စတုရန်း ကီလိုမီတာ) မျှ ကျယ်ဝန်းပြီး တောင်ပူစာ ၈၀ ခုခန့်ရှိကာ ရှေးဟောင်းမြို့သည် ထိုထက်ပို၍ ကျယ်ဝန်းသည်။
မြို့၏ တိုးတက်ဖွံ့ဖြိုးခဲ့စဉ် အချိန်က မြို့၏ အကျယ်အဝန်းမှဦ ၆ စတုရန်းမိုင် (၁၆ စတုရန်း ကီလိုမီတာ) မျှ ကျယ်ဝန်းခဲ့ပြီး လူတို့ တည်ဆောက်သော တောင်ပူစာ အခု ၁၂၀ ခန့် ရှိကာ အရွယ်အစားအမျိုးမျိုး၊ ပုံစံအမျိုးမျိုး နှင့် လုပ်ဆောင်ချက် အမျိုးမျိုး ရှိသည်။
"Nomination – Cahokia Mounds State Historic Site, Illinois" , US World Heritage Sites, National Park Service, accessed 2012-05-03 ကိုးကား Category:အမေရိကန်ပြည်ထောင်စုရှိ ကမ္ဘာ့အမွေအနှစ်နေရာများ။
မတ်သုံးနီ သည် စနေဂြိုဟ်၏ သေးငယ်သော ဂြိုဟ်ရံလတစ်စင်းဖြစ်ပြီး မီမက်စ်နှင့် အန်ဆဲလ်ဒပ်စ်တို့၏ ပတ်လမ်းကြား၌ တည်ရှိသည်။
ယင်းဂြိုဟ်ရံလအနီးသို့ ကာစီနီ အာကာသယာဉ်မှ ၂၀၀၄၊ ၂၀၁၂ ခုနှစ်များတွင် ချဉ်းကပ်လေ့လာခဲ့သည်။
ပန်ဒိုရာ () သည် စနေဂြိုဟ်၏ အတွင်းပိုင်း ဂြိုဟ်ရံလဖြစ်ပြီး ၁၉၈၀ ခုနှစ် ဗွိုင်ယေဂျာ ၁ မှ ရှာဖွေတွေ့ရှိခဲ့သည်။
ပန်ဒိုရာအား အပြင်ဘက် ဂြိုဟ်ရံလဟု တွေးထင်ခဲ့သော်လည်း မကြာသေးခင်က လေ့လာချက်များအရ အတွင်းပိုင်း ဂြိုဟ်ရံလသာဖြစ်သည်ဟု ညွန်ပြသည်။
ပရောမီသီးယပ်စ်ကသာ အတွင်းပိုင်းကျသော ဂြိုဟ်ရံလဖြစ်သည်။
ပန်ဒိုရာ၏ မျက်နှာပြင်သည် ရေခဲဆန်သည်ဟု ထင်ရသော်လည်း အတည်ပြုရန် ကျန်ရှိလျက်ရှိသည်။
ဓာတ်ပုံများ မှတ်စု ကိုးကား Category:စနေဂြိုဟ်၏ ဂြိုဟ်ရံလများ။
ပရောမီသီးယပ်စ် သည် စနေဂြိုဟ်၏ အတွင်းပိုင်း ဂြိုဟ်ရံလတစ်စင်းဖြစ်ပြီး ၁၉၈၀ ခုနှစ်တွင် ဗွိုင်ယေဂျာ ၁ အာကာသယာဉ်မှ ရှာဖွေတွေ့ရှိခဲ့သည်။
ပရောမီသီးယပ်စ်၏ ပုံစံမှာ ရှည်မျောမျောဖြစ်ပြီး ၁၃၆×၇၉×၅၈ ကီလိုမီတာဖြစ်ကာ အသေးစိတ်အချက်အလက်များမူ သေချာ မသိရပေ။
ပုံများ ကိုးကား Category:စနေဂြိုဟ်၏ ဂြိုဟ်ရံလများ။
အီပီမတ်သီးယပ်စ် သည် စနေဂြိုဟ်၏ အတွင်းပိုင်း ဂြိုဟ်ရံတစ်စင်းဖြစ်ပြီး ဒဏ္ဍာရီလာ Epimetheus ကို အစွဲပြု၍ မှည့်ခေါ်ခြင်းဖြစ်သည်။
အီပီမတ်သီးယပ်စ်သည် ဂျနပ်စ်နှင့် ပတ်လမ်း တူညီသော်လည်း ထိတိုက်မိခြင်း မရှိပေ။
ဂျနပ်စ် သည် စနေဂြိုဟ်၏ အတွင်းပိုင်း ဂြိုဟ်ရံတစ်ခုဖြစ်ပြီး Audouin Dollfus ဆိုသူက ၁၉၈၇ ခုနှစ်တွင် ရှာဖွေတွေ့ရှိခဲ့သည်။
ဦးမင်းနိုင် သည် မြန်မာအမျိုးသား စာရေးဆရာတစ်ဦး ဖြစ်သည်။
အတ္ထုပတ္တိ ဦးမင်းနိုင်သည် ပဲခူးတိုင်းဒေသကြီး၊ ပြည်ခရိုင်၊ ပုတီးကုန်းမြို့ ဇာတိဖြစ်သည်။
၁၉၂၈ ခုနှစ်တွင် ဖွားမြင်ခဲ့သည်။
ငယ်စဉ်ကပင် စာပေနှင့် ပန်းချီပညာကို အထူးဝါသနာထုံသူ ဖြစ်သည်။
ရန်ကုန်တက္ကသိုလ်မှ ဝိဇ္ဇာဘွဲ့ရရှိခဲ့သည်။
ပြည်ထောင်စု ယဉ်ကျေးမှုဌာနတွင် ယဉ်ကျေးမှုအရာရှိအဖြစ် စတင်အမှုထမ်းခဲ့ပြီး ပြည်နယ်အသီးသီးသို့ သွားရောက်လေ့လာ၍ ဓာတ်ပုံရိုက်ခြင်း၊ ပန်းချီရေးဆွဲခြင်းများ ပြုလုပ်ခဲ့သည်။
အထူးသဖြင့် တိုင်းရင်းသားယဉ်ကျေးမှုဆိုင်ရာ စာအုပ်များကို ရေးသားပြုစုခဲ့သည်။
ပြည်ထောင်စု အကပဒေသာ၊ တို့တိုင်းရင်းဖွား ပြည်ထောင်စုသား၊ မမေ၊ ကူထိုးဗိုး၊ ရခိုင်ဝတ္ထုပုံပြင်၊ ရခိုင်တေးသံ၊ သွေးချင်းတို့၊ ပျော်သည့်မြေ၊ တို့သွေးတို့သား တိုင်းရင်းသား၊ မြန်မာနှင့် တိုင်းရင်းသားစကားကုံ၊ ယဉ်ကျေးမှုမိတ်ဆက် စသည့်စာအုပ်များ ပြုစုခဲ့သည်။
ပန်းပညာရှင်အဖွဲ့တွင်လည်း ဦးဆောင်ဦးရွက် ပြုခဲ့သည်။
ကိုးကား ကဏ္ဍ:၁၉၂၈ မွေးဖွားသူများ ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
သိင်္ဃသူ့သမီး သည် ပုဂံခေတ်က မင်းမိဖုရားတစ်ဦး ဖြစ်သည်။
အမည်ကို အတိအကျမသိရှိရပေ။
သို့သော် ကျောက်စာပါစကားများအရ မထိလို၏ မြေးဖြစ်ကြောင်း မြန်မာနှစ် ၆၂၈ ခု (ခရစ်နှစ် ၁၂၆၆) တွင် ပုဂံထီးနန်းစိုးစံလျက်ရှိသော မင်းမိဖုရား ဖြစ်ကြောင်း၊ သိင်္ဃသူ့သမီး ဖြစ်ကြောင်းတို့ကို သိရသည်။
မြန်မာနှစ် ၆၂၈ ခုနှစ်တွင် ထီးနန်းစိုးစံလျက်ရှိခဲ့သော မင်းမှာ တရုတ်ပြေးမင်းခေါ် နရသီဟပတေ့ ဖြစ်သည်။
သိင်္ဃသူမှာ ကျစွာမင်းကြီး၏ သားတော်တစ်ပါး ဖြစ်သည်။
သမက်တော် နရသီဟပတေ့လက်ထက်တွင် မင်းအမတ်အဖြစ်လည်း တာဝန်ယူခဲ့သည်။
သိင်္ဃသူ့သမီးသည် မြန်မာနှစ် ၆၂၈ခု၊ပိသျှက်နှစ်၊နံကာလဆန်း(၇)ရက် တွင် ကျောင်းဆောက်လုပ်လှူဒါန်းခဲ့သည်။
ထိုကျောင်းတွင် နေထိုင်သည့် ရဟန်းသံဃာတို့ကို လယ်၊ ဥယျာဉ်၊ ကျွန်များ အကြွင်းမဲ့ လှူသည်။
ထို့နောက်တွင် ထိုအလှူများ အစုစုတို့အတွက် ဆုတောင်းသည်ကို သိင်္ဃသူ့သမီးကျောက်စာတွင် တွေ့ရသည်။
သိင်္ဃသူ့သမီးသည် မြန်မာနှစ် ၆၂၈ တွင် ကျောင်းဆောက်လုပ်လှူဒါန်းခဲ့သည်။
ထိုကျောင်းတွင် နေထိုင်သည့် ရဟန်းသံဃာတို့ကို လယ်၊ ဥယျာဉ်၊ ကျွန်များ လှူသည်။
ထို့နောက်တွင် ထိုအလှူများ အစုစုတို့အတွက် ဆုတောင်းသည်ကို တွေ့ရသည်။
ကျောက်စာ နမော ဗုဒ္ဓဿ။
သက္ကရာဇ် ၆၂၈ ခု၊ ပိသျှက်နှစ်၊ နံကာလဆန်း၊ ၇ − ရက်၊ ကြာသပတေးနေ့၊ မထိလိုမြေး၊ မင်းမယား၊ သိင်္ဃသူ့သမီး၊ ဖြစ်သောဆင်းရဲ၊ အိုမင်းသောဆင်းရဲ၊ သေသောဆင်းရဲ၊ မချစ်သောသူနှင့်တကွ နေသောဆင်းရဲ၊ ချစ်သောသူနှင့် ကွေကွင်းသောဆင်းရဲ၊ လို၍ မရသော ဆင်းရဲ၊ ဤသို့ကစသော အတိုင်းမသိသောဆင်းရဲတို့သည် နှိပ်စက်သောခန္ဓာကို စွန့်ထားခဲ့၍ ဆင်းရဲခပ်သိမ်းကင်းသော ၊ ချမ်းသာစွာသော၊ မြတ်သောနိဗ္ဗာန်ကိုလျှင် ငါလိုသတည်းဟူ၍ ချစ်စွာသော၊ မြတ်သော၊ ရွှေငွေကစသော ဥစ္စာတို့ကို စွန့်၍ ပြုသော ကျောင်းတွင်နေသော သီလ၊ သမာဓိ၊ ပညာဟူသော ကျေးဇူးသုံးပါးကိုရှာသော သတင်းစင်သော ဘုရားတပည့်သား ရဟန်းသင်္ဃာ ချမ်းသာစိမ့်သောငှာ လယ်၊ ဥယျာဉ်၊ ကျွန်ခပင်း အကြွင်းမဲ့လျှင်လှူ၏။
ဤငါတို့ ပြုသောကောင်းမှုအကျိုး အတို့ခပ်သိမ်းသော အစိုးရသော ရေမြေသခင်ဖြစ်သော မင်းကြီးလည်းရစေ၏။
ဤကောင်းမှုအာနုဘော်ဖြင့် တိုင်းပြည်ကား ခပ်သိမ်းသော နှိုက်နေသော လူခပ်သိမ်းသော၏ အစီးအပွား ချမ်းသာကိုရှာပေးလျက် သက်တော်ရှည်စွာနေ၍ ဤကောင်းမှုကို ထောက်ပင့်စေသတည်း။
မိဖုရားစသော မောင်းမတော်ခပ်သိမ်းလည်း ရစေ၏။
အချင်းချင်းအမျက် အဤတစ်စေ့ မရှိ၊ ချစ်သောမျက်စိဖြင့် ရှုကြရစေ၏။
ယခုရှိသော နောင်ဖြစ်လတ်အံ့ သော မင်းကြီ မင်းသား အမတ်စသော သူခပ်သိမ်းလည်း ရစေတည်း။
အရေးအရာယူပါစေသတည်း။
ယမမင်းစသော သတ္တဝါခပ်သိမ်းလည်း ရစေသတည်း။
အရအမိကိုလိုသောသူကား အရအမိရစေ၏။
ကောင်းမှု ကိုလိုသောသူကား ကောင်းမှုကို ရစေ၏။
ငါလည်း ရမ္မက်ကြီးသော၊ မရောင့်ရဲတတ်သော၊ အမျက်ကြီးသော၊ သူတစ်ထူးကို ညှဉ်းဆဲတတ်သော၊ ပညာမရှိသော၊ မိုက်သော၊ ဝန်တိုသော၊ အပေးအကမ်းမရှိသော၊ သစ္စာမရှိသော၊ ပျက်တတ်သော၊ မေ့လျော့သော၊ အောက်မေ့တသကင်းသော၊ မဖြစ်မူ၍ ရမ္မက်နည်းသော၊ ရောင့်ရဲလွယ်သော၊ အမျက်နည်းသော၊ သနားတတ်သော၊ ပညာရှိသော၊ အကြောင်းကိုသိတတ်သော၊ ဝန်မတိုသော၊ အပေးအကမ်းရှိသော၊ သစ္စာရှိသော၊ မပျက်တတ်သော၊ မမေ့လျော့သော၊ အောက်မေ့တသရှိသော ဤသို့သော ကျေးဇူးတို့နှင့်ပြည့်စုံလျက် သံသရာနှိုက်ကျင်လည်၍ မေတ္တယျဘုရား မျက်မှောက်ကင်္ကာလျှင် မြတ်သောအကျွတ် တရားရလိုသတည်း။
ခက်ဆစ်အဖွင့် ၁။
နမောဗုဒ္ဓဿ = ဘုရားအားရှိခိုးပါ၏။
ပိသျှက်နှစ် = ကဆုန်လ၏ စန်းယှဉ်နက္ခတ်ဖြစ်သော ဝိသာခါနက္ခတ်နှင့် စန်းယှဉ်သောနှစ်။
ဆယ့်နှစ်ရာသီစက်ဝန်းတွင် ဒုတိယမြောက်နှစ်အမည်။
နံကာလ = ဝါခေါင်လ။
သိင်္ဃသူ = ခြင်္သေ့ကဲ့သို့ရဲရင့်သူဟု အနက်ဆောင်သည့် ဘွဲ့အမည်။
ကျေးဇူး = အကျိုး။
အရည်အသွေး။
သတင်းစင် = အကျင့်စင်ကြယ်သည်။
အတို့ = ကျွန်ုပ်တို့။
အာနုဘော် = ဘုန်းတန်ခိုး။
စွမ်းရည်။
မောင်းမတော် =ဆောင်ရနန်းရမဟုတ်သော မိဖုရားငယ်။
အမျက်အဤ = အမျက်ဒေါသ။
အရေးအရာယူ = အရေးတယူပြုသည်။
အရအမိ = လက်ငင်းအကျိုး။
ရမ္မက် = တပ်မက်ခြင်း။
လောဘ။
မေတ္တယျ = ဤဘဒ္ဒကမ္ဘာတွင် ဂေါတမဘုရားနောက် ပွင့်မည့် အရိမေတ္တယျဘုရား။
ကင်္ကာ = မျက်မှောက်။
အကျွတ်တရား = သံသရာမှ လွတ်မြောက်စေသော တရား။
ခပင်း = အားလုံး၊ ခပ်သိမ်း။
တယ်လီစတို သည် စနေဂြိုဟ်၏ ဂြိုဟ်ရံလတစ်စင်းဖြစ်ပြီး ၁၉၉၀ ခုနှစ်တွင် မြေပြင်အခြေစိုက် လေ့လာရေးမှ ရှာဖွေတွေ့ရှိခဲ့သည်။
၂၀၀၅ ခုနှစ်တွင် ကာစီနီ အာကာသယာဉ်မှ တယ်လီစတိုအား အဝေးတစ်နေရာမှ ဖြတ်သန်းပျံသန်း၍ ပုံများကို ရိုက်ကူးခဲ့သည်။
ဟယ်လိန်း သည် စနေဂြိုဟ်၏ ဂြိုဟ်ရံလဖြစ်ပြီး ၁၉၈၀ ခုနှစ်တွင် Pierre Laques နှင့် Jean Lecacheux ဆိုသူတို့က Pic du Midi နက္ခတာရာ လေ့လာရေးမျှော်စင်မှ ရှာဖွေတွေ့ရှိခဲ့သည်။
ယင်းအား ဗွိုင်ယေဂျာနှင့် ကာစီနီ အာကာသယာဉ်များက လေ့လာခဲ့သည်။
အားသလပ်စ် သည် စနေဂြိုဟ်၏ အတွင်းပိုင်း ဂြိုဟ်ရံလဖြစ်သည်။
ယင်းအား ၁၉၈၀ ခုနှစ်တွင် Richard Terrile ဆိုသူက ဗွိုင်ယေဂျာ ၁မှ ရိုက်ကူးထားသော ဓာတ်ပုံမှတဆင့် ရှာဖွေတွေ့ရှိခဲ့သည်။
အမယ်သီးယာ သည် ဂျူပီတာဂြိုဟ်၏ အကွာအဝေးအားဖြင့် တတိယမြောက် ဂြိုဟ်ရံလတစ်စင်းဖြစ်ပြီး ၁၉၈၂ စက်တင်ဘာလ ၉ ရက်နေ့၌ အက်ဒွပ် အင်မာဆင် ဘားနတ် (Edward Emerson Barnard) ဆိုသူက ရှာဖွေတွေ့ရှိခဲ့သည်။
ယင်းသည် ဂျူပီတာကွင်း၏ အပြင်ဘက်စွန်း ၁၈၁၀၀၀ ကီလိုမီတာအကွာမှ ဂျူပီတာအား လှည့်ပတ်လျက်ရှိပြီး ဂျူပီတာ၏ အတွင်းပိုင်း ဂြိုဟ်ရံလများထဲတွင် အကြီးဆုံးဖြစ်သည်။
၁၉၇၉ ခုနှစ်တွင် ဗွိုင်ယေဂျာ ၁၊ ၂ အာကာသယာဉ်များက အမယ်သီးယာ၏ ပုံများကို ရိုက်ကူးခဲ့သည်။
၁၉၉၀ ခုနှစ်များ နောက်ပိုင်းတွင် ဂယ်လီလီယို အာကာသယာဉ်မှ အသေးစိပ် ရိုက်ကူးနိုင်ခဲ့သည်။
ဂြိုဟ်ရံလ၏ မျက်နှာပြင်သည် နီရဲလျက်ရှိသည်မှာ အိုင်အိုမှ ဆာလဖာနှင့် အခြားအရာများကြောင့် ဖြစ်နိုင်လေသည်။
ရက်ဖောရွာ()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ လွှတ်ရှမ်းကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၀၇၉၃ ဖြစ်သည်။
ဝင်းထောင်းရွာ()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ ကျုံခဝန်ကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၀၈၁၉ ဖြစ်သည်။
သီးဘီ သည် အကွာအဝေးအားဖြင့် ဂျူပီတာဂြိုဟ်၏ စတုတ္ထမြောက် ဂြိုဟ်ရံလတစ်စင်းဖြစ်ပြီး ဗွိုင်ယေဂျာ ၁ ဓာတ်ပုံမှ စတီဖင် ပီ ဆင်းနော့ (Stephen P. Synnott) ဆိုသူက တွေ့ရှိခဲ့သည်။
ဂျူပီတာ၏ အတွင်းပိုင်း ဂြိုဟ်ရံလဖြစ်သော သီးဘီသည် ပုံစံမမှန်ဘဲ အနီရောင်သမ်းသည့် လဖြစ်သည်။
သီးဘီသည် ဂျူပီတာအား ၂၂၂၀၀၀ ကီလိုမီတာအကွာမှ လှည့်ပတ်လျက်ရှိပြီး မျက်နှာပြင် ဧရိယာမှာ စတုရန်းကီလိုမီတာ ၃၁၀၀၀ မှ ၅၉၀၀၀ ကြား၌ ရှိနိုင်သည်။
နစ်ခ် သည် ပလူတို၏ ဂြိုဟ်ရံလဖြစ်ပြီး ဟိုက်ဒရာနှင့်အတူ ၂၀၀၅ ခုနှစ်တွင် ရှာဖွေတွေ့ရှိခဲ့သည်။
ယင်းအား ပလူတိုနှင့်အတူ ၂၀၀၅ ခုနှစ်တွင် New Horizons အာကာသာဉ်မှ ဓာတ်ပုံ ရိုက်ကူးခဲ့သည်။
ပလူတို၏ ဂြိုဟ်ရံလ ၄ စင်းထဲတွင် နစ်ခ်သည် ရုပ်ထွက် အကောင်းဆုံးဖြစ်သည်။
အဆိုပါ အစ္စလာမ့်သမ္မတနိုင်ငံ၏လက်နက်ကိုင်တပ်ဖွဲ့များ()တွင် တပ်မတော်(Artesh)၊ တော်လှန်ရေးအစောင့်တပ်(Sepāh) နှင့် ဥပဒေစိုးမိုးရေးအင်အား(ရဲ)တို့ပါဝင်သည်။
No Operation . Presstv.com. Retrieved on 2014-06-09. ယင်းအင်အားစု ၅၂၃၀၀၀ သည် တက်ကြွလှုပ်ရှားလျက် ရှိသော အင်အားစုဖြစ်ပြီး ထိုအတွင်း၌ ဥပဒေစိုးမိုးရေးအင်အားစုမပါဝင်သေးပါ။
အားလုံးသော လက်နက်ကိုင် အင်အားစုတို့သည် ကာကွယ်ရေးဦးစီးချုပ်ရုံး၏ညွှန်ကြားချက်အောက်တွင်ရှိပေသည်။
ကာကွယ်ရေးဝန်ကြီးဌာနနှင့် စစ်ဘက်ဆိုင်ရာထောက်ပံ့ရေးဦးစီးဌာနသည် စီမံကိန်းရေးဆွဲရေးနှင့်လက်နက်ကိုင်တပ်ဖွဲ့များ၏ဘဏ္ဍာရေးတို့တွင် တာဝန်အရှိဆုံးဖြစ်သည်။
ယင်းဌာနတို့သည် စစ်မြေပြင်ဂဏ္ဍနှင့် မသက်ဆိုင်ပါ။
အီရန်တပ်မတော်သည် ၁၉၇၉ခုနှစ်မတိုင်မီကတည်းမှ အမေရိကန်ပြည်ထောင်စုထုတ် ခေတ်မီသော စစ်လက်နက်များဖြင့် ပြည့်စုံနေခဲ့လေသည်။
အရှေ့အလယ်ပိုင်းနိုင်ငံများ(အစ္စရေးအားလွှတ်ငြိမ်းခွင့်ပေးထားပြီး)အတွင်းစစ်အင်အားအတောင့်အတင်းဆုံးနိုင်ငံဖြစ်သည်ဟု အငြိမ်းစား ဗိုလ်ချုပ်ကြီး ဂျာန်အာဘီးစ် မှ ပြောကြားခဲ့သည်။
သမိုင်း အီရန်နိုင်ငံတွင် တော်လှန်ရေးဖြစ်ပြီးနောက်ပိုင်း ၁၉၇၉ ခုနှစ်တွင် အီရန်နှင့်အမေရိကန်နှစ်နိုင်ငံအကြား ဆက်ဆံမှုများတင်မာလာခဲ့ပြီးနောက် အမေရိကန်၏လမ်းညွှန်မှုဖြင့် အပြည်ပြည်ဆိုင်ရာမှ ပိတ်ဆို့မှုများပြုလုပ်လာခဲ့သည်။
အထူးသဖြင့် အီရန်သို့ လက်နက်ရောင်းခြင်းမပြုရန်ဖြစ်သည်။
၁၉၈၀ခုနှစ်မှ ၁၉၈၈ ခုနှစ်အတွင်းဖြစ်ပွားခဲ့သော အီရတ်ဘက်မှ စတင်ကျူးကျော်ခဲ့သည် စစ်ပွဲဖြင့် အီရန်တော်လှန်ရေးကို အံ့ဩသွားစေခဲ့ကြသည်။
ထိုစစ်ပွဲ၌ အကြိမ်ကြိမ် အမေရိကန်ပြည်ထောင်စုနှင့်လည်းထိပ်တိုက်တွေ့ခဲ့ရသည်။
၁၉၈၇ ခုနှစ်မှစ၍ အမေရိကန်ဗဟိုစစ်ဌာနချုပ်မှ အီရန်၏သတ္ထုရှာဖွေရေးရေယာန်များကို ပါးရှန်းပင်လယ်ကွေ့အပြည်ပြည်ဆိုင်ရာ ရေလမ်းကြောင်းပိတ်၍ စစ်ဆင်ရေးပြုလုပ်ကာ ရပ်တန့်စေခဲ့သည်။
ထိုစစ်ဆင်ရေးသည် ၁၉၈၉ ခုနှစ်အထိ ရှိခဲ့သည်။
၁၉၈၈ ဧပြီလ၁၈ရက်နေ့တွင် အမေရိကန်ပြည်ထောင်စုသည် အီရန်သတ္ထုရှာဖွေသော ရေယာဉ်ဖြစ်သော USS.B အားလက်တုံ့ပြန်ခဲ့သည်။
တစ်ချိန်တည်း၌ အီရန်တပ်မတော်သည် အမေရိကန်၏ လက်နက်ရောင်းဝယ်မှုပိတ်ဆို့ထားသည့်အတွက် အမေရိကန်ထုတ် လက်နက်များကို မိမိတို့၏ စစ်ဆင်ရေးများ၌ အသုံးပြုရန်အတွက် ပြည်ပ၏အကူအညီမပါဝင်ပဲ စုစောင်းထားနိုင်ခဲ့သည်။
အီရန်သည် ၁၉၇၀ ခုနှစ်တွင် အမေရိကန်မှ ဝယ်ယူထားသော လက်နက်များနည်းတူ မိမိကိုယ်ပိုင်လက်နက်ထုတ်လုပ်ခဲ့သည်။
ထိုကာလအတွင်း ကြိုးပမ်းမှုများသည် ထိုကာလ၏နောက်ဆုံးအချိန်အထိ အီရန်ကို အသိနည်းခဲ့ပေမဲ့ အီရန်သည် အမေရိကန်လက်နက်များကို မြောက်မြားစွာပိုင်ဆိုင်နိုင်ခဲ့သည်။
အီရန်သည် မိမိတို့၏တပ်မတော်အတွက် လက်နက်အပိုပစ္စည်းများနှင့် အမေရိကန်လက်များကို တန်ပြန်စစ်ဆင်ရေးပြုချိန်များတွင် သိမ်းပိုက်နိုင်ခဲ့သည်။
ထိုလက်နက်များကို ပထမပိုင်း၌ အစ္စရေးမှ တင်ပို့ပေးသလို နောက်ပိုင်း၌ အမေရိကန်မှ တိုက်ရိုက်လာခဲ့သည်။
၁၉၈၉ ခုနှစ်တွင် အီရန်အစိုးရသည် အီရန်နှင့်အီရတ်စစ်ပွဲတွင် ပျက်စီးဆွေးမြေ့သွားသော လက်နက်များကို ပြန်လည်ပြုပြင်ရန်အတွက် စီမံကိန်းတစ်ရပ်ကို ချမှတ်ခဲ့လေသည်။
အီရန်သည်၁၉၈၉ ခုနှစ်နှင့် ၁၉၉၂ ခုနှစ်အကြားတွင် လက်နက်ခဲယမ်းများအတွက် အမေရိကန်ဒေါ်လာ ၁၀ ဘီလီယံကိုသုံးစွဲခဲ့သည်။
အီရန်သည် အခြားသင်္ဘောများ မိမိတို့ရေပိုင်နက်တွင်းသို့ဝင်ရောက်မှုများကို တားဆီးနိုင်သော လက်နက်ကို ထုတ်လုပ်ဖို့ရန်အတွက် အစိုးရမှ အမိန့်ထုတ်ပြန်ခဲ့သည်။
ထိုအတွင်း၌ အီရန်မရိန်းရေတပ်များနှင့် ရုရှားထုတ် တိုက်လေယာဉ်များပါဝင်သည်။
ထိုလေယာဉ်များသည် လက်နက်ခဲယမ်းသယ်ယူပို့ဆောင်လေး လေယာဉ်များကို တိုက်ခိုက်နိုင်သည်။
၁၉၉၀ ခုနှစ်တွင် အီရန်တပ်မတော်၏ လက်အောက်၌ရှိသောရဲတပ်ဖွဲ့ (Sharbani)အား ပြည်သူ့ရဲတပ်ဖွဲ့နှင့် တော်လှန်ရေးကော်မတီတို့ဖြင့် ပူးပေါင်းခဲ့သည်။
အီရန်လက်နက်ကိုင်တို့သည် အီရတ် စစ်လေယာဉ်အချို့ကို ပါးရှန်းပင်လယ်ကွေ့စစ်ပွဲအတွင်း သိမ်းပိုက်ခဲ့ပြီးနောက် ၁၉၉၁ ခုနှစ်တွင် အီရန်လေတပ်အတွင်း၌ ထည့်သွင်းအသုံးပြုခဲ့သည်။
၂၀၀၃ခုနှစ်မှစ၍ အမေရိကန်ပြည်ထောင်စုနှင့် ဗြိတိသျှတို့သည် အီရန်လက်နက်ကိုင်များ (၂၀၀၃ ခုနှစ်)အီရတ်စစ်ပွဲတွင် လျှိုဝှက်သောအနေအထားဖြင့် ပါဝင်ပတ်သက်နေသည်ဟု အီရန်အား အကြိမ်ကြိမ် စွပ်ဆွဲခဲ့သည်။
၂၀၀၄ ခုနှစ်တွင် အီရန်လက်နက်ကိုင်များသည် ဗြိတိသျှရေတပ်သားများကို အီရန်နှင့် အီရတ်အကြားရှိ ရှတ်သွလ်အရဗ်(swift river)ဟုခေါ်သော မြစ်၌ အကျဉ်းသားအဖြစ်ဖမ်းဆီးခဲ့ပြီး နိုင်ငံရေးအရာရှိများအကြား သုံးရက်တိုင်တိုင် အပြန်အလှန် ပြောဆိုခဲ့ပြီးနောက်တွင် ပြန်လွှတ်ပေးခဲ့သည်။